
60                                                  DR 31.7.2018                                                                         

 

 

Dato' Seri Dr. Wan Azizah Wan Ismail: Saya hendak teruskan ya.  

Timbalan Yang di-Pertua [Tuan Nga Kor Ming]:  Sebelum Yang Amat Berhormat 
teruskan, ini hanya mukadimah tahu. Tadi Yang Amat Berhormat kata ada 45 isu perlu 
dijawab. Sekarang hanya masuk tajuk satu saja. Jika ganggu macam ini, sampai pukul 3 pagi.  
Sila Yang Amat Berhormat. 

Dato' Seri Dr. Wan Azizah Wan Ismail: Terima kasih Tuan Yang di-Pertua.  
Mengenai cadangan penubuhan satu suruhanjaya kanak-kanak yang dicadangkan oleh Yang 
Berhormat Pengerang, kerajaan sedia mengkaji cadangan tersebut dengan melihat 
kesesuaian kewujudan sebagai satu suruhanjaya bebas baru atau terletak di bawah 
SUHAKAM.  

Mengenai pertanyaan Yang Berhormat Pengerang dan Yang Berhormat Batang 
Lupar sama ada Mahkamah Khas Jenayah Seksual Kanak-kanak akan dibubarkan. Ingin 
saya jelaskan di sini bahawa buat masa sekarang tiada perancangan untuk membubarkan 
Mahkamah Bagi Kanak-kanak yang diperuntukkan di bawah Bahagian V Akta Kanak-kanak 
2001, Akta 611 mahupun Mahkamah Khas Jenayah Seksual Kanak-kanak di bawah Akta 
Kesalahan-kesalahan Seksual terhadap Kanak-kanak 2017 [Akta 792]. 

Saya masuk ke dalam isu taska. Saya tahu bahawa perkahwinan bawah umur ini 
adalah satu isu yang besar tapi macam saya katakan kita mesti mengambil tindakan yang 
konkrit dan bawa kepada penyelesaian yang lebih baik.  

■1530 

Tuan Yang di-Pertua, Yang Berhormat Parit Sulong, Yang Berhormat Ledang 
bertanyakan isu berkenaan Taman Asuhan Kanak-Kanak (taska) khususnya kes kematian 
anakanda Adam Rayqal dan anakanda Naufal Amsyar. Kementerian  memandang serius dan 
bersimpati terhadap tragedi yang berlaku kepada anakanda Adam Rayqal dan anakanda 
Naufal Amsyar. Kementerian menyambut baik cadangan Yang Berhormat Parit Sulong agar 
keperluan pemantauan perkhidmatan pengasuh yang diiklankan melalui media sosial.  
Kementerian  akan bekerjasama dengan Suruhanjaya Komunikasi dan Multimedia Malaysia 
(SKMM) untuk pemantauan perkhidmatan pengasuh yang diiklankan melalui media sosial. 

Namun begitu, kementerian  menyeru orang awam untuk turut melaporkan melalui 
talian Kasih 15999, jangan lupa ya, 15999 sekiranya wujud perkhidmatan pengasuh yang 
mencurigakan di media sosial untuk tindakan pihak Jabatan Kebajikan Masyarakat yang 
selanjutnya.  Kementerian  juga akan menambah baik dan memperkasa sistem daftar kanak-
kanak sedia ada. Sistem ini akan memastikan sebarang pekerjaan yang melibatkan urusan 
kanak-kanak termasuk pengasuh disaring untuk meminimumkan risiko keselamatan kanak-
kanak.  Ini akan melibatkan kerjasama dengan pihak Polis Diraja Malaysia (PDRM). 

Kajian semula ke atas Akta Taman Asuhan Kanak-kanak 1984 [Akta 308] akan 
dilakukan dengan mengambil kira kategori berbeza bagi TASKA mengikut jumlah kanak-
kanak yang diambil di bawah jagaan. Sebagai permulaan bengkel pindaan Akta Taman 
Asuhan Kanak-kanak [Akta 308] ini telah pun diadakan pada 11 Julai 2018 dan akan diadakan 
secara berterusan dengan pihak berkepentingan bagi memantapkan kawal selia taska di 
seluruh Malaysia.  Satu jawatankuasa khas akan diwujudkan seperti mana yang telah dijawab 
pada waktu pertanyaan-pertanyaan Menteri pada 24 Julai yang lalu. 

Yang Berhormat Rantau Panjang membangkitkan isu mewujudkan taska di tempat 
kerja. Di antara sistem sokongan diwujudkan untuk wanita yang bekerja ialah kemudahan 
taska. Kerajaan telah menyediakan insentif beberapa subsidi yuran, pengasuhan taska dan 
pelepasan cukai sebagai sistem sokongan dalam menggalakkan wanita bekerja seperti yang 
dijawab semasa soal jawab Menteri pada 24 Julai yang lalu.  Saya kira bekas mantan Menteri. 

Puan Hajah Siti Zailah binti Mohd Yusoff [Rantau Panjang]: Penjelasan sedikit 
Yang Berhormat. 

 

 



Dato' Seri Dr. Wan Azizah Wan Ismail: Saya hendak teruskan ya. Timbalan Yang di-Pertua [Tuan Nga Kor Ming]: Sebelum Yang Amat Berhormat teruskan, ini hanya mukadimah tahu. Tadi Yang Amat Berhormat kata ada 45 isu perlu dijawab. Sekarang hanya masuk tajuk satu saja. Jika ganggu macam ini, sampai pukul 3 pagi. Sila Yang Amat Berhormat. Dato' Seri Dr. Wan Azizah Wan Ismail: Terima kasih Tuan Yang di-Pertua. Mengenai cadangan penubuhan satu suruhanjaya kanak-kanak yang dicadangkan oleh Yang Berhormat Pengerang, kerajaan sedia mengkaji cadangan tersebut dengan melihat kesesuaian kewujudan sebagai satu suruhanjaya bebas baru atau terletak di bawah SUHAKAM. Mengenai pertanyaan Yang Berhormat Pengerang dan Yang Berhormat Batang Lupar sama ada Mahkamah Khas Jenayah Seksual Kanak-kanak akan dibubarkan. Ingin saya jelaskan di sini bahawa buat masa sekarang tiada perancangan untuk membubarkan Mahkamah Bagi Kanak-kanak yang diperuntukkan di bawah Bahagian V Akta Kanak-kanak 2001, Akta 611 mahupun Mahkamah Khas Jenayah Seksual Kanak-kanak di bawah Akta Kesalahan-kesalahan Seksual terhadap Kanak-kanak 2017 [Akta 792]. Saya masuk ke dalam isu taska. Saya tahu bahawa perkahwinan bawah umur ini adalah satu isu yang besar tapi macam saya katakan kita mesti mengambil tindakan yang konkrit dan bawa kepada penyelesaian yang lebih baik. #1530. Tuan Yang di-Pertua, Yang Berhormat Parit Sulong, Yang Berhormat Ledang bertanyakan isu berkenaan Taman Asuhan Kanak-Kanak (taska) khususnya kes kematian anakanda Adam Rayqal dan anakanda Naufal Amsyar. Kementerian memandang serius dan bersimpati terhadap tragedi yang berlaku kepada anakanda Adam Rayqal dan anakanda Naufal Amsyar. Kementerian menyambut baik cadangan Yang Berhormat Parit Sulong agar keperluan pemantauan perkhidmatan pengasuh yang diiklankan melalui media sosial. Kementerian akan bekerjasama dengan Suruhanjaya Komunikasi dan Multimedia Malaysia (SKMM) untuk pemantauan perkhidmatan pengasuh yang diiklankan melalui media sosial. Namun begitu, kementerian menyeru orang awam untuk turut melaporkan melalui talian Kasih 15999, jangan lupa ya, 15999 sekiranya wujud perkhidmatan pengasuh yang mencurigakan di media sosial untuk tindakan pihak Jabatan Kebajikan Masyarakat yang selanjutnya. Kementerian juga akan menambah baik dan memperkasa sistem daftar kanak- kanak sedia ada. Sistem ini akan memastikan sebarang pekerjaan yang melibatkan urusan kanak-kanak termasuk pengasuh disaring untuk meminimumkan risiko keselamatan kanak- kanak. Ini akan melibatkan kerjasama dengan pihak Polis Diraja Malaysia (PDRM). Kajian semula ke atas Akta Taman Asuhan Kanak-kanak 1984 [Akta 308] akan dilakukan dengan mengambil kira kategori berbeza bagi TASKA mengikut jumlah kanak- kanak yang diambil di bawah jagaan. Sebagai permulaan bengkel pindaan Akta Taman Asuhan Kanak-kanak [Akta 308] ini telah pun diadakan pada 11 Julai 2018 dan akan diadakan secara berterusan dengan pihak berkepentingan bagi memantapkan kawal selia taska di seluruh Malaysia. Satu jawatankuasa khas akan diwujudkan seperti mana yang telah dijawab pada waktu pertanyaan-pertanyaan Menteri pada 24 Julai yang lalu. Yang Berhormat Rantau Panjang membangkitkan isu mewujudkan taska di tempat kerja. Di antara sistem sokongan diwujudkan untuk wanita yang bekerja ialah kemudahan taska. Kerajaan telah menyediakan insentif beberapa subsidi yuran, pengasuhan taska dan pelepasan cukai sebagai sistem sokongan dalam menggalakkan wanita bekerja seperti yang dijawab semasa soal jawab Menteri pada 24 Julai yang lalu. Saya kira bekas mantan Menteri. Puan Hajah Siti Zailah binti Mohd Yusoff [Rantau Panjang]: Penjelasan sedikit Yang Berhormat.